पंजाब 1984
पंजाब 1984 (पंजाबी: ਪੰਜਾਬ ੧੯੮੪) 2014 में रिलीज हुयी राष्ट्रीय फ़िल्म पुरस्कार प्राप्त एवं ऐतिहासिक तथ्य दर्शानेवाली एक पंजाबी फ़िल्म है जिसके निर्देशक अनुराग सिंह है। अभिनेता एवं गायक दिलजीत दोसांझ इस फ़िल्म के अहम किरदार में नज़र आये। यह फ़िल्म पंजाब में 1984-86 की बग़ावत के आम जीवन पर असर और ख़ास कर इन हालतों में गुम हो गए नौजवान और उनकी माँओं की कहानी है। यह फ़िल्म 27 जून 2014 को रिलीज़ हुई। इसमें मुख्य किरदार दिलजीत दोसांझ, किरण खेर, पवन मल्होत्रा और सोनम बाजवा ने अदा किए हैं।